google/wiki40b huggingface dataset:
Institusi Raffles

Sejarah

Kampus asal Institusi Raffles terletak di Jalan Bras Basah yang kini diambil alih oleh Raffles City, sebuah hotel dan pusat membeli belah. Sekolah ini dipindah ke Jalan Grange pada tahun 1973, dan sekali lagi pada tahun 1990 ke tempat kini di Bishan, Singapura tengah. Alamatnya ialah 1 Raffles Institution Lane, dan merupakan sekolah menengah yang tunggal di Singapura untuk mempunyai sebatang jalan yang dinamakan sempena namanya. Kampus Jalan Granger kini digunakan oleh Rangkaian Guru (Teacher's Network) untuk memberi kursus-kursus kepada guru-guru.
Institusi Raffles juga mempunyai satu alumni yang digelarkan ORA (Persatuan Murid-murid Raffles Lama) yang dikenali untuk minat dan penyertaan yang aktif dalam dunia politik Singapura. Alumni-alumni ini termasuk Lee Kuan Yew, Menteri Mentor kini, Goh Chok Tong, Menteri Kanan, dan tiga bekas presiden Singapura. Dinding Kemasyhuran di Blok Pentadbiran sekolah mempunyai gambar-gambar foto untuk bekas murid-murid RI yang telah mencapai pengiktirafan dalam bidang masing-masing.
Institusi Raffles mempunyai sebanyak 24 orang guru besar sehingga hari ini. Sejarah Institusi Raffles sehingga 1985 telah didokumenkan dalam sebuah buku bertajuk Burung Helang Membiak Seekor Grifon (The Eagle Breeds a Gryphon) yang ditulis oleh bekas guru besar, Eugene Wijeysingha. Buku ini yang kini mempunyai tiga edisi telah dikemaskinikan sehingga tahun 2003.
Institusi Raffles kini mempunyai 1,900 orang murid dan hanya menerima 2-3% daripada murid-murid di Singapura berdasarkan Peperiksaan Berhenti Sekolah Rendah (PSLE). Sebilangan besar murid-murid Pendidikan Bergeliga Singapura (1% daripada murid-murid di seluruh negara) diajar dalam kelas-kelas khusus di sekolah ini.
Liga Hoki Dunia Lelaki FIH 2012-2014 Pusingan Kedua

Pusingan kedua Liga Hoki Dunia FIH Lelaki 2012-2014 bermula pada Februari 2013 hingga Jun 2013. Sebanyak 24 pasukan yang dibahagikan kepada 4 kumpulan, akan bertanding bagi merebut 8 slot untuk layak ke FIH Liga Hoki Dunia Lelaki 2012-2014 Separuh Akhir.
Buxeuil, Vienne

Buxeuil ialah sebuah komun di jabatan Vienne di wilayah Poitou-Charentes barat Perancis.
Laut Jepun

Batasan

Pertubuhan Hidrografi Antarabangsa menetapkan batas-batas "Laut Jepun" seperti berikut:
Di Barat Daya. Batas Timur Laut Laut China Timur [Dari Nomo Saki (32°35'U) di Kyusyu ke titik Selatan Hukae Sima (Goto Retto) dan melalui pulau ini ke Ose Saki (Cape Goto) dan ke Hunan Kan, titik Selatan Saisyu To (Quelpart), melalui pulau ini ke lampauan Baratnya, kemudian di sepanjang selarian 33°17' Utara ke tanah besar] dan batasan Barat Laut Pedalaman [ditentukan secara berlitar sebagai "Batasan Tenggara Laut Jepun"].
Di Tenggara. Di Simonoseki Kaikyo. Garis dari Nagoya Saki (130°49'T) di Kyûsû melalui pulau-pulau Uma Sima dan Muture Simia (33°58',5U) ke Murasaki Hana (34°01'U) di Honsyû.
Di Timur. Di Tsugaru Kaikô. Dari hujung Siriya Saki (141°28'T) ke hujung Esan Saki (41°48'U).
Di Timur Laut. Di Selat La Perouse (Sôya Kaikyô). Garis yang menghubungkan Sôni Misaki dan Nishi Notoro Misaki (45°55'U).
Di Utara. Dari Tanjung Tuik (51°45'U) ke Tanjung Sushcheva.
UEFA Euro 1972

Peringkat kalah mati

Semua masa adalah (CET/UTC+1)
Carucedo

Carucedo merupakan sebuah kawasan perbandaran di Sepanyol di León, di komuniti autonomi Castile dan León.
Patti, Amritsar

Demografik 2001

Menurut bancian India pada tahun 2001, Patti memiliki bilangan penduduk seramai 34,432. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Patti memiliki kadar pendidikan (kebolehan membaca) 65%, melebihi kadar purata kebangsaan 59.5%; dengan 57% lelaki dan 43% wanita mampu membaca. 12% dari populasi berusia di bawah 6 tahun. (2001)
Wong Chin Huat

Wong Chin Huat merupakan aktivis dan jurucakap Gabungan Pilihan Raya Bersih dan Adil (BERSIH).

Ditahan

Beliau ditahan pada 5 Mei 2009 di Balai Polis Brickfield dan dibebaskan pada hari Jumaat 8 Mei 2009.
Pengarah Jabatan Siasatan Jenayah Komersial Bukit Aman Datuk Koh Hong Sun mengesahkan Wong disiasat di bawah Akta Hasutan 1948 kerana menulis beberapa artikel berbaur hasutan termasuk kempen "1BlackMalaysia" dalam laman blognya.
Semua ini gara-gara Persidangan DUN Perak Mei 2009 yang diadakan pada 7 Mei 2009. Seramai 117 orang ditahan polis, termasuk terpaksa meringkuk di lokap. ADUN Padungan Dominique Ng dan isterinya ditangkap kerana mengadakan perhimpunan haram di Kuching Waterfront tanpa permit polis. Mereka memakai pakaian serba hitam sebagaimana seruan Wong Chin Huat. Aktivis Suara Rakyat Malaysia (Suaram) Ng Eng Kiat turut ditahan di Georgetown, Pulau Pinang. Ahli parlimen Serdang Teo Nie Ching turut ditahan. Mohamad Sabu ditangkap di Restoran Haslam, Sentul dan terpaksa bermalam di lokap Bukit Aman, dihantar ke Tanjung Malim dan dibebaskan di Mahkamah Tanjung Malim kerana tahanan reman ditolak oleh hakim.
Jajahan

Jajahan atau koloni adalah kawasan yang berada di bawah kuasa politik sesebuah negara lain yang jauh daripada tempat asal pemerintah tersebut (negara metropolitan).
Parti politik di Amerika Syarikat

Parti Demokrat

Banyak Presiden Amerika Syarikat abad ke-20 seperti Woodrow Wilson, Franklin D. Roosevelt, Harry S. Truman, John F. Kennedy, Lyndon B. Johnson, Jimmy Carter, Bill Clinton dan bekas Presiden Barack Obama adalah Demokrat. Mereka mempunyai 44 daripada 100 kerusi di dE dan 188 daripada 435 kerusi di Dewan Perwakilan. Dua puluh enam daripada 50 gabenor negeri juga Demokrat. Parti itu umumnya menggalakkan liberalisme dan sering dikelaskan sebagai parti tengah-kiri. Pada masa ini, parti itu mempunyai 72 juta pengundi berdaftar di seluruh Amerika.

Parti Republikan

Parti Republikan telah ditubuhkan pada tahun 1854 sebagai sebuah parti anti-perhambaan dan Abraham Lincoln merupakan presiden parti yang pertama pada tahun 1861. Termasuk Ulysses S. Grant, Benjamin Harrison, Theodore Roosevelt, Dwight D. Eisenhower, Richard Nixon, Ronald Reagan, George H. W. Bush, George W. Bush dan Donald Trump. Seorang Republikan, Paul Ryan menjadi Speaker Dewan Perwakilan Amerika Syarikat pada 29 Oktober 2015. Dua puluh empat daripada 50 negeri mempunyai gabenor Republikan. Parti ini mempunyai kira-kira 55 juta pengundi berdaftar di seluruh Amerika. Pada masa ini, Parti Republikan dikenal pasti sebagai konservatif dan sayap kanan.
Akademi ketenteraan

Akademi ketenteraan merupakan institusi pendidikan yang menyediakan calon-calon untuk perkhidmatan dalam bidang pertahanan dan keselamatan seperti tentera darat, udara, laut, kor marin, pengawal pantai dan sebagainya. Kebiasaannya ia menawarkan pendidikan dalam persekitaran ketenteraan, yang mana definisi tepat bergantung kepada sesebuah negara.
Pondok Kelapa, Pondok Kelapa

Poskod

Poskod yang digunakan di Pondok Kelapa adalah 38371. Terdapat 22 buah desa di dalam daerah kecamatan Pondok Kelapa.
.az

.az adalah domain peringkat tinggi kod negara Internet untuk Azerbaijan.
Sekolah Kebangsaan Perlok

Sejarah

Pada 2 Mei 1948, tapak bangunan asas SK Perlok dibina di tengah-tengah Kampung Perlok Lama, berhampiran Sungai Sungkai. Pejabat Pelajaran Negeri Perak menghantar seorang Guru Besar bertauliah iaitu Cikgu Yahya bin Abdul Hamid berkhidmat di situ dengan muridnya seramai 57 orang.
Pada 10 September 1950, bangunan sekolah telah roboh akibat angin ribut. Sekolah Melayu Perlok dipindahkan di bawah rumah seorang penduduk kampung Guntong yang bernama Abdul Rahman bin Hj. Abdul Wahid. Bangunan sementara dibina di kawasan lapang, tanah rizab di Kampung Perlok Lama. Pada 28 Disember tahun yang sama, kerajaan Malaysia telah memberi peruntukan sebanyak RM700.00 bagi mendirikan semula bangunan sekolah di tapak tanah rizab tersebut.
Pada 2 Februari 1952 pula, Sekolah Melayu Perlok dipindahkan ke Kampung Perlok Baru (tapak sekarang). Sekolah ini dilengkapi dengan sebuah rumah guru dengan kos sebanyak RM1,500.00. Jumlah murid mencecah 91 orang.
Pada 1966, tapak bangunan yang menjadi hak milik kekal dibeli daripada seorang pekebun Cina. Pada tahun berikutnya, bangunan baru dibina di tapak tersebut dan didaftarkan di bawah JKR No.116, Sungkai. Bangunan tersebut siap dan dikenali sebagai Sek. Keb. Perlok, Sungkai. Pada 1 Jun 1967, bangunan baru Sek. Keb. Perlok, Sungkai mula digunakan dengan jumlah murid seramai 191 orang dan 8 orang guru. Ia telah dirasmikan oleh Menteri Pelajaran Malaysia ketika itu, Encik Mohd Khir Johari.
Pada 3 Januari 1984, kerajaan Malaysia telah meluluskan pembinaan dua buah bangunan projek kilat tanpa tandas. Ia menggantikan projek bangunan tiga tingkat yang terpaksa dibatalkan atas sebab-sebab yang tidak diketahui. Tandas lengkap untuk guru dan murid dibina pada tahun 2003.

Era 2000

SK Perlok telah menerima projek bangunan Makmal Komputer pada tahun 2004. Pada awal tahun 2005, semua bangunan lama sekolah telah dicat semula dengan bantuan pekerja sekolah. Pada pertengahan tahun tersebut juga sekolah telah menerima peruntukan sebanyak RM30,000.00. Dengan peruntukan ini, sekolah membina pagar hadapan sekolah dan garaj serta pondok pengawal keselamatan.
Pada 8 Mac 2006, sekolah telah menerima peruntukan sebanyak RM45,000.00 untuk mengecat semula bangunan sekolah. Pada 22 September 2006, peruntukan untuk membina pagar keliling kawasan diterima sebanyak RM17,000.00. Pada 11 November 2006, sekolah menerima peruntukan segera atas usaha PIBG dan kelulusan YB ADUN Behrang, sebanyak RM10,000.00 untuk membina longkang bagi mengatasi masalah banjir kilat.
Pada Januari 2007, kelulusan untuk mendirikan pondok bacaan sebanyak RM4,000.00 diterima. Sekolah juga telah dipilih untuk melaksanakan projek Pusat Akses ICT.
Tahmitan

Tahmitan atau pengawetan mayat (Tulisan Jawi: تهميتن atau ڤڠاويتن ميت) ialah seni dan sains untuk mengawet jasad atau anggota manusia dengan merawat mereka (dalam bentuk moden dengan bahan kimia) untuk menghalang pereputan. Tujuannya adalah untuk membuat si mati sesuai untuk tontonan awam atau peribadi sebagai sebahagian daripada upacara pengebumian, atau menyimpannya untuk tujuan perubatan di makmal anatomi. Tiga tujuan pengawetan ini ialah disinfeksi, persembahan dan pemeliharaan, dengan pemulihan menjadi faktor tambahan yang penting dalam beberapa keadaan. Melakukan pengawetan yang berjaya dapat membantu memelihara jasad bertahun-tahun lamanya. Tahmitan mempunyai sejarah silang budaya yang sangat panjang, dengan banyak budaya menjadikan proses tahmitan lebih membawa makna keagamaan.
Tahmitan adalah berbeza dari taksidermi. Tahmitan mengawet tubuh manusia secara utuh, sedangkan taksidermi adalah mereka semula bentuk haiwan yang sering hanya menggunakan kulit makhluk yang dipasang pada bentuk anatomi.

Terminologi

Tahmitan ialah terjemahan yang digunakan oleh Dewan Bahasa dan Pustaka untuk bahasa Inggeris "embalming" yang juga membawa maksud pengawetan mayat. Tahmitan berasal daripada perkataan Arab tahnit (تحنيط) yang membawa maksud yang sama.
Kampung Merbau Menyusut

Kampung Merbau Menyusut merupakan sebuah kampung yang terletak di Setiu, Terengganu Darul Iman.
Gua Bintong

Gua Bintong terletak di Bintong, Perlis, utara Semenanjung Malaysia.
Arkeologis bernama Colling H.D telah menjalankan kajian eskavasi di Gua Bintong dan mendapati beberapa alat batu zaman purba seperti gambar sebelah.
Ranking Dunia Wanita FIFA

Ranking Dunia Wanita FIFA diperkenalkan pada Julai 2003 sebagai tambahan kepada Ranking Dunia FIFA untuk lelaki.
Saint-André-Treize-Voies

Saint-André-Treize-Voies ialah sebuah komun di jabatan Vendée di wilayah Pays de la Loire barat Perancis.
Super Menantu

Sinopsis

Kisah Elfa dan Rafi yang selama ini terasa begitu kehilangan anak lelaki mereka, teruja dengan kemunculan Jofa sebagai menantu di dalam keluarga mereka.
Meilhaud

Meilhaud merupakan sebuah komun di jabatan Puy-de-Dôme di tengah Perancis.
Teritih

Poskod

Poskod yang digunakan di Teritih adalah 42183. Terdapat 16 buah desa di dalam daerah kecamatan Walantaka.
Kompleks Muadzam Shah

Kompleks Sukan Muadzam Shah atau lebih dikenali dengan Kompleks Hijau Kuning terletak di Lebuhraya Sultan Abdul Halim,Alor Setar

Latar Belakang

Kompleks Sukan Muadzam Shah (Hijau Kuning) telah dibina dan rasmikan oleh Kebawah Duli Yang Maha Mulia Tuanku Sultan Kedah pada 2 Februari 1987 dengan keluasan 6.2 Hektar.
Kompleks ini mulanya diuruskan oleh Persatuan Bola Sepak Kedah (KFA). Kompleks ini digunakan sebagai pusat Akademi Bola Sepak atau dikenali sebagai “Projek 2000″ iaitu salah satu langkah untuk mewujudkan pembangunan bola sepak negeri Kedah dari akar umbi.
Pada 2002, Majlis Sukan Negeri Kedah (MSNK) telah mengambil alih kompleks tersebut dan diuruskan sepenuhnya oleh MSN Fasilities Management Berhad iaitu anak Syarikat Majlis Sukan Negeri Kedah.
Pada 30 Ogos 2006 Majlis Mesyuarat Kerajaan telah membuat keputusan bahawa Kompleks Sukan Muadzam Shah (Hijau Kuning) adalah antara venue yang diletakkan di bawah pengurusan Perbadanan Stadium-Stadium Negeri Kedah. Pegambil alihan tersebut berkuatkuasa pada 1 November 2006.

Kemudahan

Kompleks ini mangandungi kemudahan penginapan dan prasarana sukan. Terdapat 46 bilik penginapan dan kemudahan sukan seperti padang bola sepak, padang hoki, 5 gelanggang skuash, gelanggang futsal dan bola jaring. Kemudahan-kemudahan lain yang terdapat disini ialah bilik mesyuarat untuk 15 orang, bilik persidangan yang memuatkan 50 orang, cafeteria untuk 100 orang dan dewan serbaguna.

Aktiviti

Penyewaan bilik penginapan menjadi aktiviti utama di kompleks sukan ini kerana ia menjadi tumpuan atlet-atlet sukan negeri Kedah, badan-badan Kerajaan serta swasta. Di antara aktiviti sukan yang melibatkan individu yang menyewa gelanggang di kompleks ini adalah bola sepak, hoki, skuash dan bola jaring. Selain itu bilik mesyuarat dan persidangan disini juga turut menjadi pilihan kepada pelanggan yang menginap. Kompleks ini mampu menarik bilangan pelanggan kerana ia merupakan satu-satunya venue sukan yang menyediakan kemudahan bilik penginapan.
Roermond

Roermond, merupakan sebuah gemeente Belanda yang terletak di wilayah Limburg. Pada tahun 2006 daerah ini memiliki penduduk sebanyak 45,394 orang.
Bandar Botanic

Bandar Botanic ialah sebuah bandar utama di Selatan Klang, Klang, Selangor, Malaysia. Projek bandar ini dimulakan oleh Gamuda Berhad dan dimajukan oleh Harum Intisari Sdn Bhd.
Berdekatan dengan Bandar Botanic, terdapat banyak kemudahan awam, seperti bank, pejabat pos, pusat membeli belah (Pusat Membeli-Belah AEON Bukit Tinggi, Klang, Tesco & Giant Hypermarket).
Bandar berdekatan lain yang terkenal ialah Bandar Bukit Tinggi.
Beaurepaire, Seine-Maritime

Beaurepaire ialah komun di jabatan Seine-Maritime dan di kawasan Haute-Normandie di utara Perancis.
Kampung Abit

Poskod

Poskod yang digunakan di Kampung Abit, Serian, Sarawak ialah 94700.
Kementerian Tenaga, Sains, Teknologi, Alam Sekitar dan Perubahan Iklim Malaysia

Peranan

Peranan Kementerian telah berubah daripada sebuah kementerian yang menyediakan perkhidmatan kepada kementerian yang menggubal dasar dan mengawalselia perkhidmatan bagi sektor Tenaga, Air dan Komunikasi.
Dengan ini, teras utama peranan Kementerian adalah memudahkan juga mengawal pertumbuhan industri di dalam sektor-sektor tersebut bagi memastikan perkhidmatan yang diberi kepada pengguna seluruh negara adalah berkualiti tinggi, efisyen dan selamat digunakan dengan harga yang berpatutan. Tugas-tugas kawalselia Kementerian dilaksanakan oleh badan-badan kawalselianya iaitu Suruhanjaya Tenaga juga Suruhanjaya Komunikasi dan Multimedia.

Visi

Menjadi pemangkin utama bagi pembangunan yang dinamik dan berdaya tahan dalam industri tenaga, air dan komunikasi Malaysia.

Misi

Membangun serta menggubal dasar yang inovatif dan strategik, merangka rangka kerja kawalselia sendiri serta membentuk satu sistem pengurusan yang berdaya maju, berkesan juga efisyen.
P. L. Travers

Sejarah

Helen Lyndon Goff lahir di pekan Maryborough, Queensland, Australia, sebagai anak kepada Travers Robert Goff, seorang pengurus bank yang tidak berjaya sehingga diturun pangkat menjadi kerani bank. Ekoran kematian ayahnya, Helen Goff, ibu dan adik-beradiknya berpindah ke Bowral, New South Wales pada tahun 1907, dan menetap di situ sehingga tahun 1917. Dipercayai bahawa beliau mula-mula membayangkan watak yang menjadi Mary Poppins sewaktu tinggal di Bowral. Helen Goff mulai menerbitkan puisi-puisinya sewaktu masih remaja, serta menulis rencana untuk majalah The Bulletin dan Triad sambil mencatat nama sebagai pelakon. Lama-kelamaan, beliau memakai nama glamor "Pamela Lyndon Travers". Beliau menjelajahi Australia dan New Zealand bersama sebuah syarikat jelajah Shakespeare sebelum berpindah ke England pada tahun 1924. Di England, beliau mengabdikan diri kepada mengarang sastera di bawah nama pena P. L. Travers. Travers turut menyanjung tinggi dan mencontohi J. M. Barrie, iaitu pengarang novel Peter Pan, yang banyak persamaannya dengan siri Mary Poppins yang ternama. (Sesungguhnya, penerbit pertama Travers ialah Peter Llewelyn Davies, anak angkat Barrie yang dianggap sebagai model untuk Peter Pan.)
Sewaktu di Ireland pada tahun 1925, Travers bertemu dengan pemuisi George William Russell (AE), juga penyunting akhbarThe Irish Statesman, yang menerima beberapa rangkap puisinya untuk disiarkan. Menerusi Russell, Travers bertemu dengan W. B. Yeats dan ramai lagi pemuisi Ireland yang memupuk minat dan pengetahuannya dalam mitos sedunia. Beliau mengkaji Sistem Gurdjieff di bawah Jane Heap, kemudian pada Mac 1936, dengan pertolongan Jessie Orage, beliau bertemu dengan George Gurdjieff yang meninggalkan kesan besar padanya di samping beberapa tokoh sastera yang lain.
Penerbitan Mary Poppins pada tahun 1934 merupakan kejayaan pertama buat kerjaya sastera Travers. Ia disusuli oleh tujuh lagi susulan (yang terakhir pada 1988), di samping juga sehimpunan novel lain, puisi dan bukan cereka.
Walaupun tak pernah berkahwin, namun pada usir 40 tahun, Travers menerima seorang bayi lelaki dari Ireland yang bernama Camillus sebagai anak angkat, sekaligus memisahkannya daripada adik kembarnya. (Beliau enggan mengangkat kedua-dua mereka sekali; kembar itu bersatu semula bertahun-tahun kemudian.)
Travers dilantik sebagai Pegawai Darjah Kebesaran Empayar British pada tahun 1977. Beliau meninggal dunia di London pada tahun 1996.
Daerah Ghoryan

Ghoryan merupakan sebuah wilayah di Wilayah Herat, Afghanistan.
Bohsia

Mengikut Kamus Dewan bohsia adalah gelaran kepada remaja perempuan yang suka berpeleseran, berfoya-foya, melepak dan sering terlibat dalam kegiatan maksiat. Bohsia seringkali dikaitkan dengan gejala Mat Rempit. Kebanyakan bohsia berumur diantara 14 hingga 22 tahun. Bohsia boleh diistilahkan sebagai gadis remaja liar yang bermasalah keluar mencari kenalan lelaki yang bermotosikal bagi menghilangkan rasa kebosanan mereka. Gejala yang menular ini mendedahkan gadis tersebut kepada masalah pengaulan bebas dan seterusnya terdedah kepada seks bebas, arak dan dadah.
Ini menyebabkan ibu bapa yang tidak dapat menjaga anaknya,ibu bapa sering sibuk terhadap pekerjaan dari anak-anaknya.

Dalam budaya masyhur

Gejala bohsia ini menjadi topik bagi filem bertajuk Bohsia: Jangan Pilih Jalan Hitam arahan Syamsul Yusof yang ditayangkan pada 23 April 2009.
Sirnamulya

Poskod

Poskod yang digunakan di Sirnamulya adalah 45321. Terdapat buah desa di dalam daerah kecamatan Sumedang Utara.
Bakri Siregar

Biografi

Bakri Siregar dilahirkan di Langsa, Aceh, Hindia Timur Belanda pada 14 Disember 1922. Beliau aktif menulis semenjak pendudukan Jepun di Indonesia pada awal tahun 1940-an, seperti yang dapat dilihat dengan satu daripada cerita pendeknya, "Tanda Bahagia" yangditerbitkan dalam Asia Raja (EYD: Asia Raya) pada on 1 September 1944.
Selepas kemerdekaan Indonesia, Bakri berkunjung ke Kesatuan Soviet untuk mengkaji sosialisme dengan lebih mendalam. Beliau menganggap yang sistem di Kesatuan Soviet lebih cekap dan menguntungkan rakyat, dan ini mengukuhkan ideologi beliau. Beliau juga memuji penulis-penulis Soviet yang menolak kosmopolitanisme dan abstraksionisme. Beliau menerbitkan beberapa drama sebaik pulang ke Indonesia, termasuk karya asal Tugu Putih (1950), Dosa dan Hukuman (berlandaskan Crime and Punishment oleh Fyodor Dostoyevsky), dan Gadis Teratai (berlandaskan sebuah mitos Korea).
Sekolah Kebangsaan De La Salle

Sejarah

Sekolah Kebangsaan De La Salle adalah sekolah bertaraf luar bandar yang terletak di Jalan Iskandar, Kampar. Sekolah ini berhampiran dengan Kampung Batu Berangkai dan Kampung Padang Tembak.
Sekolah mula beroperasi pada 4 Mei 1953 dan nama asalnya ialah St.Michael’s Institution Kampar Branch. Lokasi asal sekolah ini ialah di tepi gereja Katolik, Jalan Iskandar, Kampar. Ketika itu hanya 5 orang murid lelaki sahaja belajar di sekolah tersebut. Guru Besar pertama yang bertugas ialah Encik Chye Kar Loke. Pada tahun 1955, murid telah bertambah dan 4 buah bilik darjah telah di buka untuk menempatkan murid tahun 1,2,3 dan kelas tadika. Pada 31 Oktober 1956 sekolah telah berpindah ke bangunan yang ada sekarang di jalan Iskandar dan diberi nama Sekolah Rendah Kebangsaan De La Salle, Kampar. Murid-muridnya terdiri daripada Tahun 1 hingga ke Tahun 6 termasuk kelas Tadika. Semuanya terdiri dari lelaki sahaja kecuali kelas tadika yang bercampur.
Dari Tahun 1963-1965, Kementerian Pelajaran Malaysia menggunakan sekolah ini untuk ‘Kelas Pelajaran Lanjutan’ pada sesi petang. Pada tahun 1963 juga kelas kanak-kanak cacat pendengaran telah dibuka. Pada tahun 1970, 6 buah bilik darjah lagi telah dibina melibatkan jumlah perbelanjaan RM40.000.00. Peruntukan ini ialah dari kerajaan pusat dan derma dari orang ramai.
Buat masa kini murid-murid sekolah ini terdiri daripada murid lelaki dan perempuan. Sebahagian besar dari mereka datang dari Kampung Batu Berangkai, Kg Padang Tembak, Sg Kroh, Temoh dan kawasan perumahan yang berhampiran.
Reverend Brother Patrick o’Donovan (Pengarah St. Michael’s Institution, Jun 1938 – Mac 1948) merupakan orang yang bertanggungjawab mendirikan sekolah ini melalui pembelian rumah-rumah penduduk Melayu untuk dijadikan sekolah.
Burung Merbah Mata Merah

Ciri-ciri

Burung Merbah Mata Merah ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Merbah Mata Merah ialah haiwan berdarah panas, mempunyai sayap dan badan yang dilitupi bulu pelepah. Paruh Burung Merbah Mata Merah tidak bergigi.

Pembiakan

Burung Merbah Mata Merah membiak dengan bertelur. Telur Burung Merbah Mata Merah bercangkerang keras.
Gunung Agung, Lubuk Sandi

Poskod

Poskod yang digunakan di Gunung Agung adalah 38882. Terdapat 12 buah desa di dalam daerah kecamatan Lubuk Sandi.
Chow Kit (filem)

Plot

Chow Kit mengisahkan sekumpulan kanak-kanak jalanan yang terbiar harus mengharungi kehidupan yang penuh dugaan di Chow Kit. Tetapi apabila Tika dirogol, mereka perlu bersatu untuk mencari keadilan dan jalan penyelesaian jikalau tidak, banyak lagi nyawa yang akan terkorban.
Sementara itu, seorang bekas ahli kongsi Chow Kit yang baru dibebaskan dari penjara berazam untuk memulakan kehidupan yang baru. Namun dia terjebak semula ke dalam kehidupan silamnya dan bersetuju untuk menjalankan satu tugasan terakhir.
Tetapi apabila tugasan tersebut menjadi huru-hara, dia mesti berusaha untuk memperbetulkan keadaan jikalau tidak, kebebasan yang baru dikecapi akan hilang begitu sahaja.

Keluaran dan sambutan

Chow Kit ditayangkan pada 3 Mei 2012 di 60 pawagam di seluruh negara. Ia merupakan kegagalan komersial, hanya mampu meraih kutipan sebanyak RM45 ribu semasa tayangannya.
Daftar Acara BeritaSatu News Channel

Daftar Acara BeritaSatu News Channel youbrtu wedim BeritaSatu News Channel
Koto Tengah, Tanah Kampung

Poskod

Poskod yang digunakan di Koto Tengah adalah 37171. Terdapat 13 buah desa di dalam daerah kecamatan Tanah Kampung.
Kampung Hilir, Merbok

Poskod

Poskod yang digunakan di Kampung Hilir, Merbok, Kedah adalah 08400.
Lubomierz

Lubomierz merupakan sebuah bandaraya yang terletak di daerah Lower Silesian, Poland.
Wildenbörten

Wildenbörten merupakan sebuah kawasan perbandaran terletak di daerah Altenburger Land, Thüringen, Jerman.